เรามีเพศสัมพันธ์กับแฟนหลังจากหมดปจด.2 วัน แบบใส่ถุงไม่มีการสอดใส่อื่น อีกครั้งหลังจากหมดปจด.24 วัน ครั้งนี้ใส่ถุงรอบแรก หลังจากฝ่ายชายเสร็จประมาณ5นาที ผช.ก็ใช้นิ้วกับเรา เลยไม่มั่นใจว่าจะท้องมั้ย เพราะก่อนจะใส่ก็มีการเช็ดของผช. แล้วห่มผ้าให้เรา มีการจับผ้าห่ม ไม่มั่นใจจริงๆเพราะตอนนี้28วันแล้ว ปจด.ยังไม่มา ขอความช่วยเหลือด้วยค่ะ
สวัสดีค่ะ การมีเพศสัมพันธ์ที่ได้ใส่ถุงยางอนามัยป้องกันเอาไว้ตลอดเวลานั้น โอกาสที่จะทำให้เกิดการตั้งครรภ์นั้นมีได้น้อยมากๆ น้อยกว่า 1-2% และการสอดใส่นิ้วนั้นแทบไม่มีโอกาสทำให้เกิดการตั้งครรภ์ประจำเดือนที่ไม่มาหรือมาช้ากว่า 35 วันจึงจะถือว่ามาช้าผิดปกติในทางการแพทย์ โดยอาจมีสาเหตุเช่นการตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลซึ่งแม้โอกาสการตั้งครรภ์จะมีน้อย อาจยืนยันการตั้งครรภ์ดูก่อนได้ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป